Държавен вестник, бр. 66, 2007 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  66
1.10.3.1
“Рискови опасни товари” са тези, за които има вероятност за злоупотреба в терорис-
тични действия и в резултат на това могат да се получат сериозни последствия, такива
като масови човешки жертви или масови разрушения. Списъкът на рисковите опасни
товари е даден в таблица 1.10.5.
1.10.3.2
Програми за сигурност
1.10.3.2.1
Превозвачите, изпращачите и другите участници, посочени в 1.4.2 и 1.4.3, имащи
отношение към превоза на рискови опасни товари (вж. таблица 1.10.5) трябва да
приемат, приложат и се съобразяват с програмите за сигурност, които включват най-
малко елементите, посочени в 1.10.3.2.2.
1.10.3.2.2
Програмата за сигурност трябва да включва най.малко следните елементи:
(a) специфично разпределение на отговорностите за сигурността между ком-
петентните и квалифицираните лица, имащи съответната власт за изпъл-
нение на техните задължения;
(b) регистриране и отчет на съответните опасните товари или видове опасни
товари;
(c) преглед на главните транспортни действия и преценка на риска за сигур-
ността, включително при всяко наложително прекъсване на транспортна-
та операция, съхранението на опасните товари в превозното средство, цис-
терна или контейнер преди, по време и след  превоза, както и в междинни
временни складове за опасни товари при курсове с комбиниран превоз или
при прехвърляне на товара от една транспортна единица на друга;
(d) ясно определяне на мерките, които трябва да се вземат за намаляване на
рисковете, които трябва да съответстват на отговорността и задълженията
на участниците, при което трябва да се има предвид:
—обучението;
—изграждане на система за сигурността (напр. отговорност в условията на
по-висока опасност, проверка на новопостъпващите и др.);
—оперативната практика (напр. избор/използване на познати маршрути,
ограничен достъп до опасния товар в междинните временни складове
(според определението в (с)), близост до опасни инфраструктури и др.);
—екипировка и източници за нея, които трябва да се използват за намаля-
ване на опасността във връзка със сигурността на товара;
(e)
резултатни и съвременни начини на действие за докладване и справяне с заплахата
за сигурността, за пробиви в системата за сигурност и инциденти във връзка със
сигурността;
(f)
процедури за оценка и тестване на програмите за сигурност и процедури за преглед
и усъвършенстване на програмите за сигурност ;
(g)
мерки за осигуряване на сигурността на информацията за превоза, съдържаща се в
програмата за сигурност;
(h)
мерки за осигуряване разпределението на информацията, отнасяща се до съдържаща-
та се в програмата за сигурност транспортната операция, да се ограничи само до
лицата, които се нуждаят от нея. Тези мерки не трябва да изключват възможността
за предаване на информацията, изисквана от други текстове на ADR.
ЗАБЕЛЕЖКА:
Превозвачите, изпращачите и получателите трябва да си сътрудничат по-
между си и с компетентните органи за размяна на информация относно зап-
лахи за товара, да прилагат подходящи мерки за сигурност и да реагират на
инциденти във връзка със сигурността на товара.
1.10.3.3
За защита срещу кражба на превозното средство, превозващо рискови опасни товари
(вж. таблица 1.10.5) и неговия товар, трябва да се използват приспособления, екипи-
ровка и системи, като се вземат мерки за осигуряване на тяхната оперативност и
ефективност през цялото време. Прилагането на тези предпазни мерки не трябва да
е за сметка на изискванията за действия при аварии.
ЗАБЕЛЕЖКА:
Ако са подходящи и вече пригодени, може да се използват телеметрични спо-
соби или други следящи методи или устройства за следене на движението на
рисковите опасни товари (виж таблица 1.10.5).
1.10.4
В съответствие с разпоредбите от 1.1.3.6 изискванията от 1.10.1, 1.10.2, 1.10.3 и 8.1.2.1
(d) не се прилагат, когато превозваните количества в опаковки в една транспортна
единица не надвишават количествата, определени в таблица 1.1.3.6.3. Освен това
изискванията от 1.10.1, 1.10.2, 1.10.3 и 8.1.2.1 (d) не се прилагат, когато количествата,
превозвани в цистерни или в насипно състояние в една транспортна единица, не
надвишават количествата, определени в таблица 1.1.3.6.3.